钦定古今图书集成/明伦汇编/氏族典/第493卷 > 《凌迪知万姓统谱》 > 孟祺
## 钦定古今图书集成/明伦汇编/氏族典/第493卷 > 《凌迪知万姓统谱》 > 孟祺

按《元史孟祺传》：“祺字德卿，宿州符离人。世以财雄乡
里。父仁，北渡寓济州鱼台，州帅石天禄礼之，祺侍父，
徙居东平。时严实修学校，招生徒，祺就试，登上选，辟
掌书记，擢国史院编修官。至元十二年，丞相伯颜将
兵伐宋，诏选宿望博学可赞画大计者与俱行，遂授
祺承直郎、行省谘议。久之，迁郎中。时军书填塞，祺酬”
应剖决，略无凝滞。江南平，伯颜奏祺前后功，升授少
中大夫、嘉兴路总管。十八年，擢太中大夫。卒，谥文襄。
子二人：遵、遹。